Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 344

(59) Nem alkalmazható az ötéves idõtartam-korlátozás, ha az árukat vagy szolgáltatásokat a vevõ viszonteladóként „olyan telephelyrõl és területrõl adja el, amely a szállító tulajdona, vagy amelyet a szállító a vevõvel kapcsolatban nem álló harmadik féltõl bérel”. Ilyen esetekben a versenytilalmi kötelezettség lehet ugyanolyan hosszú, mint ameddig a vevõ területet vagy telephelyet használja [a csoportmentesítési rendelet 5. cikkének a) pontja]. Ennek a kivételnek az az oka, hogy általában nem várható el a szállítótól, hogy megengedje, hogy az engedélye nélkül a tulajdonát képezõ területrõl és telephelyrõl a versenytársa termékeit árulják. Ez a kivétel nem vonatkozik az olyan színlelt tulajdonjogi ügyletekre, amelyeknek a célja az ötéves korlátozás megkerülése.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes